വിജിലന്സ് അനേ്വഷണം മുന് ഭരണസമിതിക്ക് എതിരേ നെടുങ്കണ്ടം: പഞ്ചായത്തില് വിജിലന്സ് നടത്തുന്ന അനേ്വഷണം മുന് ഭരണസമിതി നടത്തിയ അഴിമതിയെ പറ്റിയാണെന്ന് പഞ്ചായത്ത് ഭരണ സമിതി അറിയിച്ചു. പഞ്ചായത്തിനിരെ ഉയര്ന്ന അഴിമതി ആരോപണങ്ങള് യു.ഡി.എഫിന്റെ നേതൃത്വത്തിലുള്ള മുന് ഭരണസമിതിയുടെ കാലത്ത് നടന്നവയാണെന്നും അഴിമതിരഹിത ഭരണമാണ് എല്.ഡി.എഫ് ഭരണസമിതിയുടെ നയമെന്നും പഞ്ചായത്ത് ഭരണസമിതി അറിയിച്ചു. കെട്ടിട പെര്മിറ്റ് നല്കിയത് സംബന്ധിച്ചും മാലിന്യ പ്ലാന്റിലെ യന്ത്രങ്ങള് വാങ്ങിയതിലെ ക്രമക്കേട് സംബന്ധിച്ചുമാണ് വിജിലന്സ് അനേ്വഷണം നടക്കുന്നത്. നികുതി പിരിവിലെ ക്രമക്കേട് സംബന്ധിച്ച് വകുപ്പുതല അനേ്വഷണവുമുണ്ട്. ഈ അനേ്വഷണങ്ങളെ സ്വാഗതം ചെയ്യുന്നതായും, ആവശ്യമായ എല്ലാ സഹകരണങ്ങളും എല്.ഡി.എഫ് ഭരണസമിതി നല്കുമെന്നും പഞ്ചായത്ത് ഭരണസമിതി അറിയിച്ചു.പത്തുവര്ഷക്കാലം പഞ്ചായത്ത് ഭരിച്ച യു.ഡി.എഫ്. ഭരണസമിതി വന് അഴിമതികളാണ് നടത്തിയത്. കഴിഞ്ഞ ഭരണസമിതികളുടെ കാലത്ത് നടത്തിയ റോഡ് നിര്മാണങ്ങളില് ഒന്പതെണ്ണത്തില് ക്രമക്കേട് കണ്ടെത്തിയിട്ടുണ്ട്. ഈ പണികളുടെ ബില്ലുകള് മാറിനല്കിയിട്ടില്ല. കരാര് ജോലികളില് കൃത്യമം കാട്ടിയ കരാറുകാരെ തുടര്ന്നുള്ള ജോലികള്ക്ക് പരിഗണിക്കില്ല. കഴിഞ്ഞ ഭരണസമിതിയുടെ കാലത്ത് നടത്തിയിട്ടുള്ള അഴിമതികളെല്ലാം പുറത്തുകൊണ്ടുവരാന് എല്.ഡി.എഫ് ഭരണസമിതി നടപടി സ്വീകരിക്കും. പുതിയ എല്.ഡി.എഫ്. ഭരണസമിതി അധികാരമേറ്റിട്ട് എട്ട് മാസം മാത്രമേ ആയിട്ടുള്ളൂ. ഈ ഭരണസമിതിയെ കുറിച്ച് യാതൊരുവിധ അനേ്വഷണവും നിലവിലില്ല. പുതിയ ഭരണസമിതിയുടെ കാലത്തെ പദ്ധതികള്ക്ക് ഡി.പി.സി.അംഗീകാരം കിട്ടിയത് ജൂണ് അവസാനമാണ്. ഇതിന്റെ നടപടിക്രമങ്ങള് പൂര്ത്തീകരിച്ച് വരുന്നതേയുള്ളൂ. കോവിഡ് പ്രതിരോധത്തിനാണ് പുതിയ ഭരണസമിതി മുന്ഗണന നല്കിയിട്ടുള്ളത്. അടുത്തിടെ പൂര്ത്തീകരിച്ച സ്ഥിരം വാക്സിനേഷന് സെന്റര് നിര്മാണത്തില് അഴിമതി നടന്നിട്ടുണ്ടെങ്കില് പരിശോധിക്കുമെന്നും പഞ്ചായത്ത് പ്രസിഡന്റ് ശോഭന വിജയന്, വൈസ് പ്രസിഡന്റ് സിജോ നടക്കല്, സ്റ്റാന്ഡിങ് കമ്മിറ്റി അംഗങ്ങളായ ബിന്ദു സഹദേവന്, വിജിമോള് വിജയന്, സുരേഷ് പള്ളിയാടി എന്നിവര് പറഞ്ഞു.